JWD ทุ่ม 495 ลบ. ซื้อหุ้น “สมายซัน” สัดส่วน 36% ลุยบริการตู้คอนเทนเนอร์-ขนส่งสินค้า
JWD ทุ่ม 495 ลบ. ซื้อหุ้น “สมายซัน” สัดส่วน 36% ลุยบริการตู้คอนเทนเนอร์ตู้คอนเทนเนอร์ท่าเทียบเรือ-ขนส่งสินค้า
JWD ทุ่ม 495 ลบ. ซื้อหุ้น “สมายซัน” สัดส่วน 36% ลุยบริการตู้คอนเทนเนอร์ตู้คอนเทนเนอร์ท่าเทียบเรือ-ขนส่งสินค้า
23 ก.ค. 2564

บริษัท เจดับเบิ้ลยูดี อินโฟโลจิสติกส์ จำกัด (มหาชน) หรือ JWD  เปิดเผยว่า ที่ประชุมคณะกรรมการ บริษัท ครั้งที่ 4/2564เมื่อวันที่ 23 กรกฎาคม 2564ได้มีมติอนุมัติให้บริษัท เจดับเบิ้ลยูดี ทรานสปอร์ต (ประเทศไทย)จํากัด (“JTS”) ซึ่งเป็นบริษัทย่อยที่ JWD ถือหุ้นอยู่ในสัดส่วนร้อยละ 75.0 ของจํานวนหุ้นที่มีสิทธิออกเสียงลงคะแนนทั้งหมด เข้าซื้อหุ้นสามัญและหุ้นบุริมสิทธิในบริษัท สมายซัน จํากัด (“Smilesun”) รวมจํานวน 3,601 หุ้น คิดเป็นร้อยละ 36.0 ของจํานวนหุ้นจดทะเบียนทั้งหมด แบ่งเป็นหุ้นสามัญจํานวน 1,441 หุ้น และหุ้นบุริมสิทธิจํานวน 2,160 หุ้น มูลค่ารวม ประมาณ 495,021,600 บาท
ทั้งนี้ Smilesun เป็นบริษัทที่มีการประกอบธุรกิจ โดยมีรายได้จากการถือหุ้นในบริษัทอื่นเป็นหลัก (Holding Company) ซึ่งถือหุ้นในสัดส่วนร้อยละ 99.9 ของจํานวนหุ้นที่มีสิทธิออกเสียงลงคะแนนทั้งหมด ในบริษัท ไทย พอร์ท เวนเจอร์ส จํากัด (“TPV”) และ TPV เป็นผู้ถือหุ้นในบริษัท อีสเทิร์นซี แหลมฉบัง เทอร์มินัล จํากัด (“ESCO”) ในสัดส่วนร้อยละ 51.0 ของจํานวนหุ้นที่มีสิทธิออกเสียงลงคะแนนทั้งหมดทั้งนี้ ESCO ประกอบธุรกิจให้บริการจัดการ ตู้คอนเทนเนอร์ภายในท่าเทียบเรือ (Container Port Operation) และให้บริการสนับสนุนอื่นๆ ที่เกี่ยวข้องกับ การขนส่งสินค้า